คู่มือสำหรับประชาชน: การขอความเห็นชอบเป็นผู้สอบบัญชีในตลาดทุน 
หน่วยงานที่ให้บริการ: สำนักงานคณะกรรมการกำกับหลักทรัพย์และตลาดหลักทรัพย์ หน่วยงานที่ไม่สังกัดกระทรวง 

หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต
1. ผู้ยื่นคำขอต้องเป็นผู้สอบบัญชีรับอนุญาต ซึ่งใบอนุญาตยังไม่สิ้นผลตามข้อกำหนดของสภาวิชาชีพบัญชี
2. ผู้ยื่นคำขอจะได้รับความเห็นชอบเป็นผู้สอบบัญชีในตลาดทุนต่อเมื่อแสดงให้สำนักงาน ก.ล.ต. เห็นได้ว่า มีคุณสมบัติ เป็นไปตามที่ประกาศกำหนด ดังนี้
    2.1 มีประสบการณ์ในการปฏิบัติงานสอบบัญชีและลงลายมือชื่อเพื่อแสดงความเห็นในการสอบบัญชี
    2.2 สังกัดสำนักงานสอบบัญชีที่มีการบริหารคุณภาพและมีบุคลากรตามที่กำหนด
    2.3 มีคุณสมบัติอื่น ๆ เช่น ไม่มีลักษณะต้องห้าม หรือมีการดำรงตำแหน่งในสำนักงานสอบบัญชีตามที่กำหนด  
ทั้งนี้ รายละเอียดในการให้ความเห็นชอบเป็นผู้สอบบัญชีในตลาดทุนเป็นไปตามที่กำหนดในประกาศว่าด้วย
การให้ความเห็นชอบผู้สอบบัญชีในตลาดทุน
3. สำนักงาน ก.ล.ต. จะเริ่มนับระยะเวลาเพื่อดำเนินการสอบทานข้อเท็จจริงและพิจารณาคำขอความเห็นชอบนับแต่วันที่ คำขอและเอกสารหลักฐานประกอบคำขอครบถ้วนตามที่ระบุไว้ในคู่มือประชาชนเรียบร้อยแล้ว ซึ่งมีรายละเอียดของขั้นตอนตามที่กำหนด

หมายเหตุ:
*   กรณีคำขอหรือเอกสารหลักฐานประกอบคำขอไม่ถูกต้องหรือไม่ครบถ้วน และไม่อาจแก้ไข/เพิ่มเติมได้ในขณะนั้น สำนักงาน ก.ล.ต. และผู้ยื่นคำขอจะต้องลงนามบันทึกความบกพร่องและรายการเอกสารหลักฐานร่วมกันพร้อมกำหนด ระยะเวลาให้ผู้ยื่นคำขอดำเนินการแก้ไขเพิ่มเติม หากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนด สำนักงาน ก.ล.ต. จะดำเนินการคืนคำขอและเอกสารหลักฐานประกอบคำขอนั้น  ทั้งนี้ ในกรณีที่ไม่ได้มายื่นคำขอ 
ด้วยตนเองแต่มอบหมายให้ผู้อื่นเป็นผู้มายื่นคำขอแทน หากเอกสารหลักฐานที่เกี่ยวข้องไม่ถูกต้องครบถ้วน ผู้มายื่นคำขอ
แทนต้องมีเอกสารแสดงว่า เป็นผู้ที่ได้รับมอบอำนาจจากผู้ยื่นคำขอให้เป็นผู้ลงนามในบันทึกความบกพร่อง และรายการ เอกสารหลักฐานดังกล่าวด้วย
** กรณีที่ผู้ยื่นคำขอมีความประสงค์จะขอความเห็นชอบในระบบ fast track สำนักงานสอบบัญชีที่ผู้ยื่นคำขอสังกัด
จะต้องมีหนังสือมาถึงสำนักงาน ก.ล.ต. แสดงความประสงค์ให้ผู้สอบบัญชีในสังกัดเข้าร่วมระบบ fast track และสำนักงาน ก.ล.ต. ได้มีหนังสือแจ้งตอบรับให้ผู้สอบบัญชีในสังกัดสำนักงานสอบบัญชีดังกล่าวสามารถเข้าร่วมระบบ fast track ได้  ทั้งนี้ สำนักงานสอบบัญชีที่จะสามารถแสดงความประสงค์ให้ผู้สอบบัญชีในสังกัดเข้าร่วมระบบ fast track ได้ 
สำนักงานสอบบัญชีดังกล่าวจะต้องมีผลการตรวจคุณภาพสำนักงานสอบบัญชีครั้งล่าสุดโดยสำนักงาน ก.ล.ต. ตามเกณฑ์ดังต่อไปนี้ 
(1) กรณีผลการตรวจครั้งล่าสุดเป็นการตรวจการควบคุมคุณภาพสำนักงานสอบบัญชีตาม TSQC1 ต้องได้รับคะแนน
ในระดับดีมากหรือดี (ระดับ 1 หรือ ระดับ 2) ใน 3 หัวข้อ ได้แก่ (1) การปฏิบัติงานสอบบัญชี (2) การติดตามผล และ 
(3) ผลคะแนนในภาพรวม หรือ 
(2) กรณีผลการตรวจครั้งล่าสุดเป็นการตรวจการบริหารคุณภาพสำนักงานสอบบัญชีตาม TSQM1 ต้องไม่มีข้อบกพร่อง 
หรือ ข้อบกพร่องที่สำคัญ หรือ ข้อบกพร่องร้ายแรง ตามหลักเกณฑ์ที่กำหนดในทุกองค์ประกอบของการบริหารคุณภาพสำนักงานสอบบัญชี

ช่องทางการให้บริการ
	สถานที่ให้บริการ
สำนักงานคณะกรรมการกำกับหลักทรัพย์และตลาดหลักทรัพย์    333/3 ถนนวิภาวดีรังสิต แขวงจอมพล เขตจตุจักร กรุงเทพมหานคร 10900 โทรศัพท์ 1207 หรือ 0-2033-9999 /ติดต่อด้วยตนเอง ณ หน่วยงาน
(หมายเหตุ: 1. เปิดให้บริการทุกวันจันทร์ถึงศุกร์ ยกเว้นวันหยุดที่สำนักงานคณะกรรมการกำกับหลักทรัพย์และตลาดหลักทรัพย์ กำหนด
2. ผู้ยื่นคำขออาจโทรศัพท์นัดหมายวันและเวลายื่นคำขอ กับเจ้าหน้าที่ของสำนักงาน ก.ล.ต. ล่วงหน้าอย่างน้อย 1 วันเพื่อเตรียมการอำนวยความสะดวกให้แก่ผู้ยื่นคำขอตามสมควร) 
	ระยะเวลาเปิดให้บริการ เปิดให้บริการวันจันทร์ ถึงวันศุกร์ (ยกเว้นวันหยุดที่สำนักงานคณะกรรมการ 
กำกับหลักทรัพย์และตลาดหลักทรัพย์กำหนด) ตั้งแต่เวลา 08:30 - 16:30 น.

	สถานที่ให้บริการ
Email: AuditOversight@sec.or.th โดยในกรณีที่ไม่ได้
ลงลายมือชื่อดิจิทัล (Digital Signature) ผู้ยื่นคำขอต้องนำส่ง
แบบคำขอแบบ hard copy ให้แก่สำนักงาน ก.ล.ต. ในโอกาสแรกที่จะกระทำได้  กรณีนี้ให้ถือว่า สำนักงาน ก.ล.ต. ได้รับแบบ
คำขอตามวัน เวลาที่ปรากฏใน Email เว้นแต่จะมีการพิสูจน์ได้ว่า ไม่มีการได้รับ หรือได้รับก่อนหรือหลังจากนั้น โดยสำนักงาน ก.ล.ต. จะแจ้งยืนยันการได้รับแบบคำขอทาง Email ต่อไป
(หมายเหตุ: -) 
	ระยะเวลาเปิดให้บริการ เปิดให้บริการตลอด 
24 ชั่วโมง



ขั้นตอน ระยะเวลา และส่วนงานที่รับผิดชอบ
ระยะเวลาในการดำเนินการรวม: 150 วัน
	ลำดับ
	ขั้นตอน
	ระยะเวลา
	ส่วนที่รับผิดชอบ

	1)
	การตรวจสอบเอกสาร
- ผู้ยื่นคำขอยื่นแบบ 61-1 พร้อมเอกสารหลักฐานตามรายการ เอกสารหลักฐานประกอบที่กำหนด
- เจ้าหน้าที่ของสำนักงาน ก.ล.ต. ตรวจสอบความถูกต้องครบถ้วนตามรายการที่ระบุในรายการเอกสารหลักฐานประกอบที่กำหนด 
- กรณีเอกสารครบถ้วนถูกต้อง ให้ผู้ยื่นคำขอชำระค่าธรรมเนียม โดยนำหลักฐานการชำระเงินมาส่งมอบให้สำนักงาน ก.ล.ต. 
ซึ่งสำนักงาน ก.ล.ต. จะมีหนังสือรับแบบ 61-1 เพื่อเข้าสู่
ขั้นตอนการพิจารณาอนุญาต
(หมายเหตุ: -) 
	1 วัน
	สำนักงานคณะกรรมการ
กำกับหลักทรัพย์และ
ตลาดหลักทรัพย์


	2)
	การพิจารณา
การสอบทานข้อเท็จจริง ประกอบไปด้วย 
- การนัดหมายเข้าตรวจกระดาษทำการและการบริหารคุณภาพงานสอบบัญชีและแจ้งรายชื่อกระดาษทำการที่จะตรวจ 
- การเข้าตรวจตามที่นัดหมายและแจ้งและขอยืนยันประเด็น
ข้อสังเกตที่ตรวจพบด้วยวาจา 
- การพิจารณาความถูกต้องครบถ้วนของประเด็นข้อสังเกตและ
ส่งให้ผู้ยื่นคำขอเป็นลายลักษณ์อักษรโดยมีกำหนดระยะเวลาให้
ผู้ยื่นคำขอชี้แจงข้อสังเกตเป็นลายลักษณ์อักษรไม่น้อยกว่า 14 วัน แต่ไม่เกิน 21 วันขึ้นอยู่กับจำนวน ความซับซ้อน และความมีนัยสำคัญของประเด็นข้อสังเกตที่ตรวจพบ
(หมายเหตุ: จะไม่มีขั้นตอนการสอบทานข้อเท็จจริงตามข้อนี้
ในกรณีดังนี้ 1. ในกรณีที่ผู้ยื่นคำขอสังกัดสำนักงานสอบบัญชีที่ได้ยื่นหนังสือขอให้ผู้สอบบัญชีในสังกัดเข้าร่วมระบบ fast track และสำนักงาน ก.ล.ต. แจ้งตอบรับให้ผู้สอบบัญชีในสังกัดสามารถเข้าร่วมระบบ fast track ได้  หรือ
2. ในกรณีที่ผู้ยื่นคำขอต่ออายุการให้ความเห็นชอบไม่เคยมีข้อบกพร่องในการปฏิบัติงานสอบบัญชีในประเด็นที่มีนัยสำคัญ) 
	89 วัน
	สำนักงานคณะกรรมการ
กำกับหลักทรัพย์และ
ตลาดหลักทรัพย์


	3)
	การพิจารณา
การพิจารณาคำขอ 
- สำนักงาน ก.ล.ต. ออกหนังสือแจ้งการเริ่มพิจารณาคำขอ
เมื่อได้รับคำชี้แจงที่เป็นลายลักษณ์อักษรจากผู้ยื่นคำขอ หรือ
ได้ข้อสรุปว่า ไม่มีประเด็นข้อสังเกตที่ต้องให้ผู้ยื่นคำขอชี้แจง 
- เจ้าหน้าที่ของสำนักงาน ก.ล.ต. พิจารณาคำชี้แจงของผู้ยื่นคำขอและหารือเบื้องต้นกับผู้บังคับบัญชา (ถ้ามี) 
- เจ้าหน้าที่ของสำนักงาน ก.ล.ต. สรุปผลการพิจารณา
ให้ความเห็นชอบและเสนอต่อผู้มีอำนาจพิจารณาตามลำดับขั้นเพื่อลงนามในหนังสือแจ้งผล 
(หมายเหตุ: 1. เพื่อให้การพิจารณามีความรอบคอบสำนักงาน ก.ล.ต. อาจนำข้อมูลเข้าหารือคณะที่ปรึกษาด้านการสอบบัญชี เพื่อขอความคิดเห็น ภายหลังการให้ความคิดเห็นของ
คณะที่ปรึกษาด้านการสอบบัญชี หากสำนักงาน ก.ล.ต. ยังคงเห็นว่า ผู้ยื่นคำขอเข้าข่ายมีคุณสมบัติไม่เป็นไปตามที่ประกาศกำหนดหรือเห็นว่ายังได้รับข้อมูลประกอบการพิจารณาไม่ครบถ้วน  สำนักงาน ก.ล.ต. อาจแจ้งให้ผู้ยื่นคำขอโต้แย้งแสดงหลักฐานได้
2. ระยะเวลาการพิจารณาคำขอตามข้อนี้อาจลดลงเหลือ 29 วันได้ ในกรณีที่ผู้ยื่นคำขอสังกัดสำนักงานสอบบัญชีที่ได้ยื่นหนังสือขอให้ผู้สอบบัญชีในสังกัดเข้าร่วมระบบ fast track และสำนักงาน ก.ล.ต. แจ้งตอบรับให้ผู้สอบบัญชีในสังกัดสามารถเข้าร่วมระบบ fast track ได้)
	59 วัน
	สำนักงานคณะกรรมการ
กำกับหลักทรัพย์และ
ตลาดหลักทรัพย์


	4)
	การลงนาม/คณะกรรมการมีมติ
ลงนามในหนังสือแจ้งผล
(หมายเหตุ: โดยเลขาธิการหรือผู้รับมอบอำนาจ)
	1 วัน
	สำนักงานคณะกรรมการ
กำกับหลักทรัพย์และ
ตลาดหลักทรัพย์



รายการเอกสารหลักฐานประกอบ
	ลำดับ
	ชื่อเอกสาร จำนวน และรายละเอียดเพิ่มเติม (ถ้ามี)
	หน่วยงานภาครัฐ
ผู้ออกเอกสาร

	1)

	แบบประวัติและรายละเอียดของผู้ยื่นคำขอความเห็นชอบ 
ตามแบบฟอร์มที่เผยแพร่ไว้บนเว็บไซต์ของสำนักงาน ก.ล.ต.
ฉบับจริง 1 ฉบับ
สำเนา 0 ฉบับ
(หมายเหตุ: ลงลายมือชื่อผู้ยื่นคำขอ)
	สำนักงานคณะกรรมการ
กำกับหลักทรัพย์และ
ตลาดหลักทรัพย์

	2)


	[bookmark: _Hlk65506073]แบบประวัติและรายละเอียดที่เกี่ยวข้องของสำนักงานสอบบัญชี
ตามแบบฟอร์มที่เผยแพร่ไว้บนเว็บไซต์ของสำนักงาน ก.ล.ต.
ฉบับจริง 1 ฉบับ
สำเนา 0 ฉบับ
[bookmark: _Hlk65506055](หมายเหตุ: 1. ยื่นเฉพาะกรณีที่สำนักงานสอบบัญชีไม่เคยยื่นแบบประวัติและรายละเอียดที่เกี่ยวข้องของสำนักงานสอบบัญชีให้สำนักงาน ก.ล.ต. 
มาก่อน หรือกรณีสำนักงานสอบบัญชีที่ได้ยื่นแบบประวัติและรายละเอียด
ที่เกี่ยวข้องของสำนักงานสอบบัญชีให้สำนักงาน ก.ล.ต. มาแล้วเป็นระยะเวลาเกิน 1 ปี  
2. ลงลายมือชื่อรับรองความถูกต้องเฉพาะหน้าแรก โดยหัวหน้าสำนักงาน
สอบบัญชีและผู้มีอำนาจลงนามผูกพันสำนักงานสอบบัญชี และประทับตราสำนักงานสอบบัญชีเฉพาะหน้าแรก (ถ้ามีตราประทับ)
	สำนักงานคณะกรรมการ
กำกับหลักทรัพย์และ
ตลาดหลักทรัพย์

	3)
	หนังสือรับรองและยินยอมของสำนักงานสอบบัญชี (แบบ 61-2) 
ตามแบบฟอร์มที่เผยแพร่ไว้บนเว็บไซต์ของสำนักงาน ก.ล.ต.
ฉบับจริง 1 ฉบับ
สำเนา 0 ฉบับ
(หมายเหตุ: ลงลายมือชื่อโดยหัวหน้าสำนักงานสอบบัญชีและผู้มีอำนาจ 
ลงนามผูกพันสำนักงานสอบบัญชี)
	สำนักงานคณะกรรมการ
กำกับหลักทรัพย์และ
ตลาดหลักทรัพย์




	4)

	เอกสารการจัดตั้งคณะบุคคลของสำนักงานสอบบัญชีที่ผู้ยื่นคำขอสังกัด 
ฉบับจริง 0 ฉบับ
สำเนา 1 ฉบับ
(หมายเหตุ: 1. เฉพาะกรณีสำนักงานสอบบัญชีจัดตั้งในลักษณะคณะบุคคล
2. ลงลายมือชื่อรับรองความถูกต้องทุกหน้าโดยหัวหน้าสำนักงานสอบบัญชีและผู้มีอำนาจลงนามผูกพันสำนักงานสอบบัญชี
3. ผู้ยื่นคำขอไม่ต้องนำส่งเอกสารนี้ หากมีผู้สอบบัญชีที่สังกัดสำนักงาน
สอบบัญชีเดียวกันกับผู้ยื่นคำขอได้เคยยื่นคำขอและนำส่งเอกสารดังกล่าวไปยังสำนักงาน ก.ล.ต. แล้ว และข้อมูลในเอกสารดังกล่าวไม่มี
การเปลี่ยนแปลงที่มีสาระสำคัญ)
	-

	5)
	ข้อมูลทางการเงินที่สำคัญของสำนักงานสอบบัญชีสำหรับปีล่าสุด ได้แก่ รายได้รวม ต้นทุนและค่าใช้จ่ายรวม กำไร (ขาดทุน) สุทธิ เงินสดและรายการเทียบเท่าเงินสด สินทรัพย์หมุนเวียนรวม สินทรัพย์รวม 
หนี้สินหมุนเวียนรวม หนี้สินรวม และส่วนของผู้ถือหุ้นรวม หรือ ในกรณี
ที่สำนักงานสอบบัญชีจัดตั้งในลักษณะคณะบุคคล ข้อมูลทางการเงิน
ที่สำคัญของสำนักงานสอบบัญชีสำหรับปีล่าสุด ได้แก่ รายได้รวม ต้นทุนและค่าใช้จ่ายรวม และกำไร (ขาดทุน) สุทธิ
ฉบับจริง 0 ฉบับ
สำเนา 1 ฉบับ
(หมายเหตุ: 1. ลงลายมือชื่อรับรองความถูกต้องทุกหน้าโดยหัวหน้า
สำนักงานสอบบัญชีและผู้มีอำนาจลงนามผูกพันสำนักงานสอบบัญชีและประทับตราสำนักงานสอบบัญชีทุกหน้า (ถ้ามี)
2. ผู้ยื่นคำขอไม่ต้องนำส่งเอกสารนี้ หากมีผู้สอบบัญชีที่สังกัดสำนักงาน
สอบบัญชีเดียวกันกับผู้ยื่นคำขอได้เคยยื่นคำขอและนำส่งเอกสารดังกล่าวไปยังสำนักงาน ก.ล.ต. แล้ว และข้อมูลในเอกสารดังกล่าวไม่มี
การเปลี่ยนแปลงที่มีสาระสำคัญ)
	-



ค่าธรรมเนียม
	ลำดับ
	รายละเอียดค่าธรรมเนียม
	ค่าธรรมเนียม (บาท / ร้อยละ)

	1)
	ค่าธรรมเนียมคำขอเป็นผู้สอบบัญชีในตลาดทุน
(หมายเหตุ: ค่าธรรมเนียม 50,000 บาท สำหรับคำขอดังต่อไปนี้
1. คำขอความเห็นชอบเป็นครั้งแรกโดยไม่เคยมีการยื่นคำขอต่อ
สำนักงาน ก.ล.ต. มาก่อน
2. คำขอความเห็นชอบอื่นใดที่ไม่ใช่คำขอซึ่งต้องชำระค่าธรรมเนียม
ในอัตรา 250,000 บาท)
	50,000 บาท

	2)
	ค่าธรรมเนียมคำขอเป็นผู้สอบบัญชีในตลาดทุน
(หมายเหตุ: ค่าธรรมเนียม 250,000 บาท สำหรับคำขอดังต่อไปนี้
1. คำขอความเห็นชอบครั้งใหม่ที่ยื่นภายหลังสำนักงาน ก.ล.ต. ปฏิเสธคำขอความเห็นชอบครั้งล่าสุด 
2. คำขอความเห็นชอบที่ยื่นภายหลังการให้ความเห็นชอบครั้งล่าสุด 
ซึ่งสำนักงาน ก.ล.ต. พบข้อบกพร่องของผู้สอบบัญชี และได้ออกคำสั่ง
พักหรือเพิกถอนการให้ความเห็นชอบ หรือได้เห็นชอบกับการปฏิบัติ
ตามบทลงโทษที่เสนอโดยบุคคลนั้นเอง (enforceable undertaking) หรือได้เปิดเผยข้อมูลการดำเนินการของสำนักงาน ก.ล.ต. เกี่ยวกับ
การปฏิบัติหน้าที่บกพร่องของบุคคลดังกล่าวแล้วแต่กรณี 
3. คำขอความเห็นชอบที่ยื่นภายหลังการให้ความเห็นชอบครั้งล่าสุด 
ซึ่งสำนักงาน ก.ล.ต. ให้ความเห็นชอบไว้น้อยกว่า 5 ปี)
	250,000 บาท
 


	3)
	[bookmark: _Hlk142036338]ยกเว้นค่าธรรมเนียมการยื่นคำขอเป็นผู้สอบบัญชีในตลาดทุน 
กรณีได้เคยชำระค่าธรรมเนียมคำขอความเห็นชอบเป็นครั้งแรกแล้ว และผู้ยื่นคำขอได้ยื่นคำขอความเห็นชอบครั้งใหม่ภายใน 1 ปีนับแต่วันที่ยื่นคำขอความเห็นชอบครั้งแรก และสำนักงาน ก.ล.ต. ปฏิเสธ
คำขอความเห็นชอบครั้งแรกดังกล่าวด้วยเหตุที่ผู้ยื่นคำขอสังกัด
สำนักงานสอบบัญชีที่มีหรือจะมีจำนวนผู้สอบบัญชีในตลาดทุน
ไม่เป็นไปตามประกาศว่าด้วยการให้ความเห็นชอบผู้สอบบัญชี
ในตลาดทุนกำหนดเพียงเหตุเดียว
(หมายเหตุ: -)
	ยกเว้นค่าธรรมเนียม




ช่องทางการร้องเรียน แนะนำบริการ
	ลำดับ
	ช่องทางการร้องเรียน/แนะนำบริการ

	1)
	สำนักงานคณะกรรมการกำกับหลักทรัพย์และตลาดหลักทรัพย์ 
333/3 ถนนวิภาวดีรังสิต แขวงจอมพล เขตจตุจักร กรุงเทพมหานคร 10900 โทรศัพท์ 1207 หรือ 
0-2033-9999
(หมายเหตุ: -) 

	2)
	ศูนย์บริการประชาชน สำนักปลัดสำนักนายกรัฐมนตรี
(หมายเหตุ: เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / 
ตู้ ปณ.1111 เลขที่ 1 ถนนพิษณุโลก เขตดุสิต กทม. 10300)

	3)
	ศูนย์รับเรื่องร้องเรียนการทุจริตในภาครัฐ
(หมายเหตุ: สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.)
- 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120
- สายด่วน 1206 / โทรศัพท์ 0-2502-6670-80 ต่อ 1900, 1904-7 / โทรสาร 0-2502-6132
- www.pacc.go.th / www.facebook.com/PACC.GO.TH

ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center)
Tel : +66926680777 / Line: Fad.pacc / Facebook : The Anti-Corruption Operation Center / 
Email: Fad.pacc@gmail.com)



แบบฟอร์ม ตัวอย่าง และคู่มือการกรอก
	ลำดับ
	ชื่อแบบฟอร์ม

	1)
	แบบฟอร์มที่เกี่ยวข้องกับการยื่นคำขอ
(หมายเหตุ: https://www.sec.or.th/TH/Pages/LawandRegulations/AuditorFrom.aspx)


หมายเหตุ: -


